Diari Oficial de la Generalitat Valenciana


Sumari del DOGV 7073, del 23-07-2013 (2013/7416)

Notificació de la sentència dictada en el procediment ordinari número 41/2011.
------------------------------------------------------------------------------

### Dades del document

Número de DOGV
:   7073

Data del DOGV
:   23-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7416


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment ordinari número 41/2011. [2013/7416]  
Procediment ordinari 000041/2011   
Demandant: Banco Mare Nostrum, SA.  
Procuradora: Lía Peña Gea.  
Demandats: José Antonio Martí Andreu i 2008 Eleccas, SLU.  
Procurador/a: -   
Eva María Mateu Peidró, secretària d'este Jutjat de Primera Instància número 2 de Castelló de la Plana, faig saber que en este procediment s'ha dictat una sentència, en data 22 de febrer de 2013, l'encapçalament i la part dispositiva de la qual, literalment, són com seguix:   
«Sentència número 000042/2013   
Castelló de la Plana, 22 de febrer de 2013  
Clara Salazar Varella, jutgessa substituta del Jutjat de Primera Instància número 2 de Castelló de la Plana, he vist les actuacions de juí ordinari número 41/2011, seguides a instàncies del Banco Mare Nostrum, SA, representat per la procuradora dels tribunals Lía Peña Gea i assistida del lletrat Miquel Masramon Ordis, contra José Antonio Martí Andreu i la mercantil 2008 Eleccas, SLU, en situació processal de rebel·lia, en què s'exercita l'acció de reclamació d'una quantitat i acumuladament l'acció de nul·litat per simulació absoluta del negoci i, amb caràcter subsidiari, l'acció de nul·litat, de rescissió per frau de creditors i l'acció basada en la doctrina de l'aixecament del vel.  
  
Dispositiva  
Estime la demanada interposada per la procuradora dels tribunals Lía Peña Gea, en nom i representació del Banco Mare Nostrum, SA, contra José Antonio Martí Andreu i la mercantil 2008 Eleccas, SLU, i condemne el demandat que pague a la part actora la quantitat de 68.641,08 euros, més els interessos pactats fins al seu complet pagament, i declare la nul·litat de la constitució de la societat 2008 Eleccas, SLU. Haurà d'inscriure's la titularitat de les finques a nom del demandat, tot cancel·lant les inscripcions registrals de les finques següents: número 26676 i número 22628, inscrites en el Registre de la Propietat número 1 de Castelló de la Plana, número 25951, inscrita en el Registre de la Propietat número 3 de Castelló de la Plana, i finques número 1235 i 1364, inscrites en el Registre de la Propietat de Lucena del Cid a nom de l'empresa 2008 Eleccas, SLU. I ha de procedir-se a la cancel·lació en el Registre Mercantil de Castelló de la Plana de l'assentament de constitució d'esta societat, i tot això amb la imposició de les costes processals a la part demandada.  
  
Notifiqueu la present resolució a les parts, i feu-los saber que no és ferma i que poden interposar un recurs d'apel·lació en este Jutjat, en el termini de 20 dies des de la notificació, del qual coneixerà l'Audiència Provincial de Castelló. De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Esta és la meua sentència, que pronuncie, mane i firme.  
Publicació. La sentència anterior va ser llegida i publicada per la jutgessa substituta que la va dictar mentres celebrava audiència pública el mateix dia de la seua promulgació. En done fe.»  
I perquè conste i servisca d'edicte per a la notificació de la sentència als demandats, José Antonio Martí Andreu i 2008 Eleccas, SLU, expedisc este edicte.  
  
Castelló de la Plana, 3 de juny de 2013.- La secretària: Eva María Mateu Peidró.